Into the Wild (garso takelis)

„Into the Wild“ – pirmasis amerikiečių alternatyvaus roko grupės „Pearl Jam“ vokalisto Eddie Vedder solinis albumas. Jame esančios dainos buvo paimtos iš filmo „Atgal į gamtą“ garso takelio. Albumas buvo išleistas 2007 m. rugsėjo 18 d. „J Records“ leidykloje.

Albume skambančios dainos kitokio žanro, nei įprastos šiam atlikėjui. Dauguma jų turi amerikietiško folkloro skambesį, kadangi tai atitiko viso filmo emociją.

Albumas buvo išleistas CD ir LP formatu. Per pirmąją savaitę JAV buvo parduota 39 tūkstančiai albumo kopijų, taip pasiekiant vienuoliktąją vietą „Billboard 200“ reitinge. Nuo išleidimo jau yra parduota virš 369 tūkstančių kopijų vien tik JAV. Taip pat albumas yra tapęs platininiu Italijoje bei auksiniu Šveicarijoje.

2008 m. balandį atlikėjas pasileido į savo pirmąjį solinį turą, kurio metu sugrojo dvidešimt keturis koncertus skirtinguose JAV miestuose. Tais pačiais metais albumas buvo nominuotas Auksinio gaublio apdovanojimui už geriausią filmo garso takelį, tačiau nelaimėjo. Taip pat daina „Guaranteed“ buvo nominuota „Grammy“ apdovanojimų geriausios dainos vizualinei medijai nominacijoje, o 2009 m. daina „Rise“ nominuota geriausio roko solinio vokalinio atlikimo nominacijoje.

 Dainų sąrašas 

 Kūrybinė grupė 
 Eddie Vedder  – vokalas, gitara, bosinė gitara, mandolina (4), bandža (2), pianinas, vargonai, būgnai, perkusija, prodiusavimas, suvedimas, dizainas

Papildomi muzikantai
 Jerry Hannan – gitara, papildomi vokalai (8)
 Corin Tucker – papildomi vokalai (7)

Techninis personalas
 Adam Kasper – prodiusavimas, įrašymas, suvedimas
 John Burton – garso dizainas
 Sam Hofstedt – garso dizainas
 Bob Ludwig – garso dizainas
 George Webb III – technikas
 Mike Kutchman – techniko asistentas

Dizainas
 Brad Klausen – išdėstymas, dizainas
 Francois Duhamel – fotografija, viršelis
 Chuck Zlotrick – fotografija, viršelis
 Anton Corbijn – fotografija
 Sato Masuzawa – meninės konsultacijos

 Reitingai 

 Topas (2007) Aukščiausiavieta Australija 39 Belgija 40 Olandija 30 Vokietija 68 Airija 68 Naujoji Zelandija 34 Portugalija 17 Ispanija 89 Šveicarija 28 Jungtinė Karalystė 183 JAV Billboard 200 11 JAV Billboard Internetiniai albumai 11 JAV Billboard Garso takeliai 2 Topas (2008) Aukščiausiavieta Belgija 74 Prancūzija 31 Italija 6 Topas (2014) Aukščiausiavieta Italija88

 Singlai 
 Metai Singlas Aukščiausia vieta tope US Mod CAN 2007 „Hard Sun“ 13 17

 Išnašos 

Kategorija:2007 albumai